תקנות החשמל (התקנת מערכות אל-פסק סטטיות במתח נמוך)

{{ח:התחלה}}
{{ח:כותרת|תקנות החשמל (התקנת מערכות אל־פסק סטטיות במתח נמוך), התשנ״ג–1993}}

{{ח:פתיח-התחלה}}
{{ח:תיבה|ק״ת תשנ״ג, 709|תקנות החשמל (התקנת מערכות אל־פסק סטטיות במתח נמוך)|https://olaw.org.il/takanot/takanot-5512.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החשמל#סעיף 13|סעיף 13}} {{ח:חיצוני|חוק החשמל|לחוק החשמל, התשי״ד–1954}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳ – פרשנות}}

{{ח:פנימי|פרק ב|פרק ב׳ – אמצעי בטיחות}}

{{ח:פנימי|פרק ג|פרק ג׳ – הוראות שונות}}

{{ח:קטע2|פרק א|פרק א׳ – פרשנות}}

{{ח:סעיף|1|הגדרות}}
{{ח:תת|(א)}} בתקנות אלה –
{{ח:תת|סוג=הגדרה}} ”מערכת אל־פסק“ – התקן המיועד לספק אנרגיה חשמלית בזרם חילופין בתדר ‎50 ÷ 60 Hz, באופן רציף גם במקרים של שיבושים ברשת האספקה הרגילה; ההתקן כולל ממיר, מיישר ומצברים וזאת בנוסף לציוד עזר כגון שנאים ואמצעי מיתוג;
{{ח:תת|סוג=הגדרה}} ”מעקף תפעולי“ – התקן המאפשר העברה אוטומטית של זינת עומס בין רשת הזינה לבית מערכת אל־פסק, באמצעות רכיבים סטטיים או מגענים;
{{ח:תת|סוג=הגדרה}} ”מעקף לתחזוקה“ – התקן של מפסקים אלקטרו־מכניים המאפשר זינת העומס ישירות מרשת הזינה לצרכי תחזוקה וכיוצא באלה;
{{ח:תת|סוג=הגדרה}} ”מתח נמוך מאוד“ – מתח בין מוליכים שאינו עולה על 50 וולט או 24 וולט בהתאם לתקנות לפי {{ח:חיצוני|חוק החשמל|החוק}} החלות על אותו מיתקן.
{{ח:תת|(ב)}} מונחים אחרים בתקנות אלה יפורשו כמשמעותם {{ח:חיצוני|חוק החשמל|בחוק}} ובתקנות אחרות שלפיו.

{{ח:סעיף|2|סיווג מערכות אל־פסק}}
{{ח:ת}} מערכות אל־פסק תסווגנה כדלקמן:
{{ח:תת|(1)}} אופן החיבור לזינה –
{{ח:תתת|(א)}} חיבור קבוע באמצעות מפסק;
{{ח:תתת|(ב)}} חיבור באמצעות תקע ובית תקע המותר בזינה חד־מופעית של עד 16 אמפר בלבד;
{{ח:תת|(2)}} חיבור גלווני בין מוליך האפס (N) במבוא לבין מוליך האפס (N) במוצא:
{{ח:תתת|(א)}} הימצאות חיבור כאמור;
{{ח:תתת|(ב)}} העדר חיבור כאמור;
{{ח:תת|(3)}} מעקף תפעולי –
{{ח:תתת|(א)}} הימצאות מעקף כאמור;
{{ח:תתת|(ב)}} העדר מעקף כאמור;
{{ח:תת|(4)}} מעקף לתחזוקה –
{{ח:תתת|(א)}} הימצאות מעקף כאמור;
{{ח:תתת|(ב)}} העדר מעקף כאמור.

{{ח:סעיף|3|התאמה לתקן}}
{{ח:תת|(א)}} מערכת אל־פסק תתאים לתקן ישראלי ת״י 2146.
{{ח:תת|(ב)}} התאמת מערכת האל־פסק לסיווג שלפי {{ח:פנימי|סעיף 2|תקנה 2(2)(א) או (ב)}} תסומן בצורה ברורה ובת־קיימא.
{{ח:תת|(ג)}} אבזרים של מיתקן מערכת אל־פסק יתאימו לתקן החל עליהם.

{{ח:קטע2|פרק ב|פרק ב׳ – אמצעי בטיחות}}

{{ח:סעיף|4|מניעת מתח חוזר מסוכן}}
{{ח:ת}} מערכת אל־פסק ואופן התקנתה יבטיחו שכאשר נפסקת הזינה או התקע המזין נשלף, לא יופיע מתח חוזר העולה על מתח נמוך מאוד בין שני הדקים או שני פינים כלשהם של המבוא, לרבות הדק או פין הארקה, למשך יותר מ־5 שניות.

{{ח:סעיף|5|מערכת אל־פסק בעלת חיבור גלווני המוזנת בחיבור קבוע}}
{{ח:ת}} במערכת אל־פסק המוזנת בחיבור קבוע כמסווג {{ח:פנימי|סעיף 2|בתקנה 2(1)(א)}} וגם קיים בה חיבור גלווני כמסווג {{ח:פנימי|סעיף 2|בתקנה 2(2)(א)}} ישמש החיבור הגלווני בין מוליכי האפס (N) כהארקת השיטה של המערכת ויקוימו בו התנאים הבאים כולם כאחד:
{{ח:תת|(1)}} לא יותקן חיבור הארקה נוסף למוליך האפס (N);
{{ח:תת|(2)}} לא תופסק רציפות מוליכי האפס (N) מרשת הזינה ועד למערכת האמורה, לרבות המעקף התפעולי, אם ישנו, כמסווג {{ח:פנימי|סעיף 2|בתקנה 2(3)(א)}};
{{ח:תת|(3)}} בזינה תלת־מופעית יהיו המפסקים תלת־קוטביים בלבד, ובזינה חד־מופעית יהיו המפסקים חד־קוטביים בלבד, על אף האמור {{ח:חיצוני|תקנות החשמל (מעגלים סופיים הניזונים במתח עד 1000 וולט)|בתקנות החשמל (מעגלים סופיים {{ח:הערה|[צ״ל: הניזונים]}} במתח עד 1000 וולט), התשמ״ה–1984}};
{{ח:תת|(4)}} ליד פס האפס בכל לוח במסלול הזינה של המערכת, כמתואר בפסקה (2) יותקן שלט:
{{ח:תת}} {{ממורכז|”'''זהירות – מוליך האפס משמש גם להארקת השיטה של מערכת אל־פסק ואין להפסיק את רציפותו'''“.}}

{{ח:סעיף|6|אמצעי הגנה מותרים במוצא המופרד באופן גלווני מהמבוא}}
{{ח:ת}} במערכת אל־פסק שבה קיימת הפרדה גלוונית כמסווג {{ח:פנימי|סעיף 2|בתקנה 2(2)(ב)}} מותר להשתמש במוצא באחד מאמצעי ההגנה הבאים:
{{ח:תת|(1)}} הארקת שיטה אשר תחובר לאלקטרודה מקומית או לפס השוואת פוטנציאלים;
{{ח:תת|(2)}} הפרד – זינת מכשיר צריכה אחד בלבד;
{{ח:תת|(3)}} זינה צפה (IT) עם משגוח; ניתן לוותר על משגוח אם חישוב או ניסוי מראים שבמקרה של קצרים בו־זמניים לגופים שונים, לא יופיע מתח תקלה העולה על מתח נמוך מאוד למשך יותר מאשר 5 שניות.

{{ח:סעיף|7|אמצעי בטיחות בזמן קצר}}
{{ח:ת}} במערכת אל־פסק יקויימו הדרישות הבאות כאשר נוצר קצר לגוף של ציוד מסוג I:
{{ח:תת|(1)}} כשהמוצא מוזן מרשת האספקה באמצעות מעקף כלשהו – ינותק המעגל המזין תוך 5 שניות;
{{ח:תת|(2)}} כשהמוצא מוזן על ידי הממיר של המערכת – לא יופיע מתח מגע העולה על מתח נמוך מאוד.

{{ח:סעיף|8|מערכת אל־פסק הניזונה באמצעות תקע ובית תקע עם חיבור גלווני}}
{{ח:ת}} במערכת אל־פסק המסווגת לפי {{ח:פנימי|סעיף 2|תקנה 2(1)(ב) ו־(2)(א)}} יקוימו התנאים הבאים כולם כאחד:
{{ח:תת|(1)}} אין להשתמש בהגנה על ידי הפרד או על ידי זינה צפה (IT);
{{ח:תת|(2)}} כאשר התקע המזין נמצא במצב ”שלוף“ –
{{ח:תתת|(א)}} חישוב או ניסוי יוכיחו שבמקרה של קצר, מפל המתח על מוליכי ההארקה או מוליכי ההגנה, לא יעלה על מתח נמוך מאוד למשך יותר מ־5 שניות;
{{ח:תתת|(ב)}} יובטח כי במידה שיופיע מתח העולה על מתח נמוך מאוד בין פין ההארקה לבין פין האפס של התקע, תופסק מערכת האל־פסק באופן אוטומטי ללא השהיה.

{{ח:סעיף|9|מעקף לתחזוקה}}
{{ח:תת|(א)}} המפסקים הכלולים במעקף לתחזוקה יהיו אלקטרו־מכניים, משולבים בפעולתם ומיועדים להפעלה במכוון ובאמצעות פעולה ידנית.
{{ח:תת|(ב)}} יכול שבזמן הפעלת המעקף לתחזוקה, תהיה מקבילות בין מתח הרשת לבין מתח המוצא של המערכת, למשך שנייה אחת לכל היותר.

{{ח:סעיף|10|אמצעי לניתוק הזרם הישר}}
{{ח:ת}} היה ומערכת אל־פסק מוזנת ממצברים הממוקמים מחוץ למעטפת שלה, יותקן בקרבתה, במקום נוח לגישה, אמצעי להפסקת הזרם הישר.

{{ח:סעיף|11|מיקום מערכת אל־פסק ומצברים}}
{{ח:תת|(א)}} מערכת אל־פסק תיבנה ותמוקם כך שתתאפשר גישה נוחה לכל חלק מחלקיה למטרות תפעול ותחזוקה; מקום התקנתה יהיה מואר ומאוורר באופן נאות.
{{ח:תת|(ב)}} מקום התקנת מצברים יאוורר כך שיימנעו חימום יתר או הצטברות גזים הנפלטים מהם, וישולט לענין הימצאות חומרים כימיים מסוכנים, פליטת גזים נפיצים או מאכלים וכיוצא באלה.

{{ח:סעיף|12|שילוט אזהרה}}
{{ח:תת|(א)}} מערכת אל־פסק תצויד, במקום בולט לעין, בשלט:
{{ח:תת}} {{ממורכז|”'''זהירות – מערכת אל־פסק; קיים מתח גם לאחר הפסקת הזינה!'''“}}
{{ח:תת|(ב)}} ליד בתי תקע ומפסקים המוזנים ממערכת אל־פסק, ייקבע שלט:
{{ח:תת}} {{ממורכז|”'''מוזן ממערכת אל־פסק'''“.}}

{{ח:קטע2|פרק ג|פרק ג׳ – הוראות שונות}}

{{ח:סעיף|13|בדיקת מערכת אל־פסק}}
{{ח:תת|(א)}} מיתקן קבע המוזן ממערכת אל־פסק כמסווג {{ח:פנימי|סעיף 2|בתקנה 2(1)(א)}}, ייבדק לפני הפעלתו הראשונה כדי לוודא שהתקיימו במערכת הוראות תקנות אלה.
{{ח:תת|(ב)}} הארקת השיטה של מערכת כאמור תיבדק אחת לחמש שנים לפחות.

{{ח:סעיף|14|תחזוקת מערכת אל־פסק}}
{{ח:ת}} מערכת אל־פסק תתוחזק במצב תקין ויעיל; ליקויים במערכת כאמור יתוקנו ללא דיחוי.

{{ח:סעיף|15|אחריות}}
{{ח:ת}} חובה המוטלת לפי תקנות אלה יראו אותה כמוטלת על מתכנן המיתקן, על מתקינו, על בעלו, מחזיקו או מפעילו, הכל לפי הענין, והוא כאשר אין כוונה אחרת משתמעת.

{{ח:סעיף|16|תחולה}}
{{ח:ת}} תקנות אלה יחולו על כל מערכת אל־פסק סטטית אשר מתח המוצא שלה עולה על מתח נמוך מאוד ואשר תותקן לאחר תחילתן של תקנות אלה.

{{ח:סעיף|17|תחילה}}
{{ח:ת}} תחילתן של תקנות אלה ששה חודשים מיום פרסומן.

{{ח:חתימות|כ״א באדר התשנ״ג (14 במרס 1993)}}
* '''אמנון רובינשטיין'''
שר האנרגיה והתשתית
{{ח:סוגר}}
{{ח:סוף}}
[[קטגוריה:בוט חוקים]]